Platon Biletskyi

Platon Biletskyi,  (11. marraskuuta 1922 Harkova, Ukrainan SNT – 6. toukokuuta 1998 Kiova, Ukraina) oli ukrainalainen taidemaalari, joka oli erikoistunut muotokuviin. Hän oli myös taiteen tutkija. Biletskyin isä oli kirjallisuudentutkija Oleksandr Biletskyi.

Biletskyi valmistui 1949 Kiovan valtiollisesta taideinstituutista ja alkoi 1959 opettaa siellä. Vuonna 1971 hän sai nimityksen professoriksi. Hänen tärkeimmät kirjalliset teoksensa käisttelevät ukrainalaisia taitelijoita Heorhi Narbutia ja Kozak Mamaita ja muuta ukrainalaista taidetta, mutta hän kirjoitti myös tutkimuksia kiinalaisesta ja japanilaisesta taiteesta. Hän maalasi muotokuvat muun muassa Ivan Frankosta, Nikolai Gogolista ja Juri Šumskyista.

Lähteet

Ukrainalaiset taidemaalarit
Ukrainalaiset tieteilijät
Vuonna 1922 syntyneet
Vuonna 1998 kuolleet